
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1363 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΚΥΘΗΡΑΪΚΟΝ ΙΔΡΥΜΑ ΠΟΛΙΤΙΣΜΟΥ ΚΑΙ 
ΑΝΑΠΤΥΞΗΣ» (Κ.Ι.Π.Α.) και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’αριθμ. 20341/2.12.2005 πράξη της συμβολαιο¬ 
γράφου Αθηνών Φωτεινής Φλωρά - Ψάρρη, με την οποία 
ο Γεώργιος Κασιμάτης σύστησε κοινωφελές ίδρυμα με 
την επωνυμία «ΚΥΘΗΡΑΪΚΟΝ ΙΔΡΥΜΑ ΠΟΛΙΤΙΣΜΟΥ ΚΑΙ 
ΑΝΑΠΤΥΞΗΣ» (Κ.Ι.Π.Α.) και με έδρα τον Δήμο Κυθήρων. 

2. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα, και γ) 108 και 110 του Αστικού Κώδικα. 

3. Την από 2.3.2006 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ1432 
τ.Β') κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών, με την οποία καθο¬ 
ρίσθηκαν αρμοδιότητες των Υφυπουργών Οικονομίας 
και Οικονομικών. 

5. Την υπ’ αριθμ. 4881/19.5.2004 κοινή απόφαση του 
Πρωθυπουργού και του Υπουργού Περιβάλλοντος, Χω¬ 
ροταξίας και Δημοσίων Έργων, με την οποία καθορί¬ 
σθηκαν αρμοδιότητες των Υφυπουργών Περιβάλλοντος, 
Χωροταξίας και Δημοσίων Έργων. 

Με πρόταση της Υπουργού Εθνικής Παιδείας και θρη¬ 
σκευμάτων, του Υπουργού Πολιτισμού, του Υφυπουργού 
Οικονομίας και Οικονομικών καθώς και του Υφυπουρ¬ 
γού περιβάλλοντος, Χωροταξίας και Δημοσίων Έργων 
αποφασίζουμε: 

Αρθρο μόνο 

Εγκρίνουμε τη σύσταση του κοινωφελούς ιδρύματος 
με την επωνυμία: «ΚΥΘΗΡΑΪΚΟΝ ΙΔΡΥΜΑ ΠΟΛΙΤΙΣΜΟΥ 
ΚΑΙ ΑΝΑΠΤΥΞΗΣ» (Κ.Ι.Π.Α.), η οποία έγινε από τον Γεώρ- 
γιο Κασιμάτη, με την υπ’αριθμ. 20341/2.12.2005 πράξη της 
συμβολαιογράφου Αθηνών Φωτεινής Φλωρά - Ψάρρη. 


14 Σεπτεμβρίου 2006 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομίας και Οικονομικών, Περιβάλλοντος, 
Χωροταξίας και ΔημοσίωνΈργων, Εθνικής Παιδείας και 
Θρησκευμάτων καθώς και Πολιτισμού και διέπεται από 
τις διατάξεις της ανωτέρω συστατικής του πράξης, του 
παρακάτω οργανισμού, του α.ν. 2039/1939 και των δια¬ 
ταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαέξι 
(16) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και Διαχείρισης του Κοινωφελούς Ιδρύματος 
με την επωνυμία «ΚΥΘΗΡΑΪΚΟΝ ΙΔΡΥΜΑ ΠΟΛΙΤΙΣΜΟΥ 
ΚΑΙ ΑΝΑΠΤΥΞΗΣ» (Κ.Ι.Π.Α.). 

Αρθρο 1 

Επωνυμία - Σφραγίδα -Έμβλημα 

1. Με την υπ’ αριθμ. 20.341/2.12.2005 συμβολαιογρα¬ 
φική πράξη της συμβολαιογράφου Αθηνών Φωτεινής 
Φλωρά-Ψάρρη του Αργυρίου, ο Γεώργιος Κασιμάτης 
του Ιωάννη και της Ελένης ιδρύει κοινωφελές ίδρυμα 
με την επωνυμία «ΚΥΘΗΡΑΪΚΟΝ ΙΔΡΥΜΑ ΠΟΛΙΤΙΣΜΟΥ 
ΚΑΙ ΑΝΑΠΤΥΞΗΣ» (Κ.Ι.Π.Α.), το οποίο αποτελεί νομικό 
πρόσωπο ιδιωτικού δικαίου που διέπεται από τις διατά¬ 
ξεις της ανωτέρω συστατικής πράξης, του Οργανισμού 
αυτού, του α.ν. 2039/1939, όπως ισχύει κάθε φορά, και 
των διαταγμάτων που εκδόθηκαν ή θα εκδοθούν σε 
εκτέλεση του νόμου αυτού. 

2. Για την εξυπηρέτηση των σκοπών του Ιδρύματος ο 
ιδρυτής αναλαμβάνει την υποχρέωση να καταβάλει το 
ποσό των εκατό χιλιάδων (100.000,00) ευρώ. 

3. Η σφραγίδα του Ιδρύματος περιλαμβάνει σε κύκλο 
την επωνυμία του «ΚΥΘΗΡΑΪΚΟΝ ΙΔΡΥΜΑ ΠΟΛΙΤΙΣΜΟΥ 
ΚΑΙ ΑΝΑΠΤΥΞΗΣ» και στο κέντρο το έμβλημα του Ιδρύ¬ 
ματος, όπως περιγράφεται στο επόμενο εδάφιο. Το έμ¬ 
βλημα του Ιδρύματος θα συνίσταται από σύμπλεγμα των 
αρχικών γραμμάτων της επωνυμίας Κ.Ι.Π.Α. και του περι¬ 
γράμματος της νήσου Κύθηρα, στο οποίο τα γράμματα 

Π και Α θα αποτελούν σύμπλεγμα και θα συνδέονται με 
το περίγραμμα της νήσου και τα γράμματα Κ και I θα 
αποτελούν την κεφαλίδα του συμπλέγματος. 

Άρθρο 2 
Εδρα 

Έδρα του Κ.Ι.Π.Α. είναι το χωριό Λειβάδι του Δήμου 
Κυθήρων. Εφόσον το συμφέρον του Ιδρύματος το απαι¬ 
τεί, μπορεί το Διοικητικό Συμβούλιο, με απόφασή του, 
που λαμβάνεται με πλειοψηφία των τεσσάρων πέμπτων 
των μελών του, να ορίσει έδρα την Αθήνα, τον Πειραιά ή 
άλλο τόπο, με τον όρο ότι κέντρο των δραστηριοτήτων 
του Ιδρύματος για την εκπλήρωση των σκοπών του θα 
παραμένει πάντοτε το νησί των Κυθήρων. 

Αρθρο 3 

Σκοποί του Ιδρύματος 

1. Σκοποί του Ιδρύματος είναι: η προαγωγή της πνευ¬ 
ματικής και της πολιτιστικής ανάπτυξης των Κυθήρων 
και των Αντικυθήρων, η ανάδειξη και διατήρηση της 
προϊστορικής και της ιστορικής κληρονομιάς και της 
λαϊκής και της εν γένει κοινωνικής παράδοσης των δύο 
νησιών, η προστασία του ανθρωπογενούς και του φυ¬ 
σικού περιβάλλοντος τους, η ανάδειξη και προστασία 
του φυσικού τους κάλους, η συμβολή στην ισόρροπη 
ανάπτυξη όλων των τομέων της κοινωνίας τους μαζί με 
τη διασφάλιση και τη δημιουργία όρων υψηλής ποιότη¬ 
τας ζωής των προσώπων που κατοικούν ή διαμένουν 
σ’ αυτά, καθώς και η ενίσχυση της κάθε είδους εκπαί¬ 
δευσης, της ανάπτυξης των πνευματικών ικανοτήτων, 
της άθλησης και της εν γένει παιδείας των Κυθηρίων 
και των Αντικυθηρίων. 

2. Για την εξυπηρέτηση των σκοπών αυτών και σε 
σχέση με αυτούς, διοργανώνει δραστηριότητες επι¬ 
στημονικής έρευνας και επιστημονικών μελετών, ενι¬ 
σχύει οικονομικά και με κάθε άλλο τρόπο σπουδές και 
εκδηλώσεις λόγου και τέχνης, καταρτίζει και ενισχύει 
προγράμματα προστασίας του ανθρωπογενούς και του 
φυσικού περιβάλλοντος των Κυθήρων και των Αντικυ¬ 
θήρων, ισόρροπης ανάπτυξης και δημιουργίας όρων 
υψηλής ποιότητας ζωής, συμβάλλει ενεργώς στη δια¬ 
τήρηση και την ανάδειξη της πολιτιστικής και φυσικής 
τους κληρονομιάς, ενισχύοντας κάθε σχετική έρευνα και 
δραστηριότητες διάσωσης και προβολής στοιχείων του 
φυσικού, του ιστορικού και του πολιτισμικού πλούτου 
τους, όπως η ίδρυση ή ενίσχυση πολιτιστικών κέντρων, 
μουσείων, εκθετηρίων αντικειμένων τέχνης, επιστήμης 
και ιστορικής κληρονομιάς, και αναπτύσσει γενικά κάθε 
πρόσφορη για την εξυπηρέτηση των σκοπών του Ιδρύ¬ 
ματος δραστηριότητα. 

3. ΤοΊδρυμα συνεργάζεται με όλα τα κοινωφελή Ιδρύ¬ 
ματα των Κυθήρων και των Αντικυθήρων, καθώς και με 
κάθε φυσικό ή νομικό πρόσωπο, ημεδαπό ή αλλοδαπό, 
του ιδιωτικού ή του δημόσιου δικαίου για την εξυπηρέ¬ 
τηση των σκοπών του. 

4. Οι σχέσεις συνεργασίας με τοΊδρυμα «Τριφύλλειον 
Νοσοκομείον Κυθήρων» των Αθηνών είναι στενές και 
πρέπει να διέπονται από πνεύμα αμοιβαίας εμπιστο¬ 
σύνης αδελφών Ιδρυμάτων. Τα Διοικητικά Συμβούλια 


των δύο Ιδρυμάτων μπορούν να συνέρχονται σε κοινές 
συνεδριάσεις και με κοινές αποφάσεις να προγραμμα¬ 
τίζουν και να ρυθμίζουν τις λεπτομέρειες συνεργασίας 
για συγκεκριμένα κοινωφελή έργα. 

Αρθρο 4 

Περιουσία και πόροι του Ιδρύματος 

Περιουσία και πόροι του ιδρύματος είναι: 

α. Η εισφορά του Ιδρυτή του, ποσού εκατό χιλιάδων 
(100.000,00) ευρώ. 

β. Περιουσιακά στοιχεία προερχόμενα από δωρεές 
κάθε είδους οικονομικών αγαθών με πράξεις εν ζωή ή 
με διατάξεις τελευταίας βουλήσεως φυσικών προσώ¬ 
πων, καθώς και από πράξεις μεταβίβασης της κυριό¬ 
τητας ή εμπραγμάτων δικαιωμάτων σε αυτά νομικών 
προσώπων. 

γ. Κάθε είδους χορηγίες χρημάτων ή επωφελείς με¬ 
ταβιβάσεις άλλων περιουσιακών στοιχείων από φυσικά 
και νομικά πρόσωπα του ιδιωτικού και του δημόσιου 
δικαίου για την ενίσχυση συγκεκριμένων έργων και 
δραστηριοτήτων του Ιδρύματος, καθώς και για την εν 
γένει ενίσχυσή του. 

δ. Περιουσιακά στοιχεία προερχόμενα από αμφοτε¬ 
ροβαρείς συμβάσεις και κάθε είδους επαχθείς αιτίες, 
προς το σκοπό αύξησης της περιουσιακής κατάστασης 
του Ιδρύματος. 

ε. Εισοδήματα και κάθε είδους καρποί από την οικο¬ 
νομική εκμετάλλευση και την εκποίηση περιουσιακών 
στοιχείων. 

στ. Έσοδα από δραστηριότητες του Ιδρύματος για 
την εξυπηρέτηση των σκοπών του (μελέτες, έρευνα και 
ερευνητικά προγράμματα, επιστημονικές γνώμες και 
γνωματεύσεις, εκδόσεις, εκδηλώσεις και παραστάσεις 
λόγου και τέχνης, εκθέσεις και διάθεση σε τρίτους βι¬ 
βλίων και γενικώς προϊόντων επιστήμης και τέχνης και 
κάθε άλλη δραστηριότητα στο πλαίσιο των κοινωφελών 
σκοπών του Ιδρύματος). 

ζ. Επιχορηγήσεις και επιδοτήσεις της Ευρωπαϊκής 
Ένωσης, του Ελληνικού Κράτους, της Εκκλησίας, των 
οργανισμών του ευρύτερου δημόσιου τομέα, ξένων κρα¬ 
τών και διεθνών οργανισμών. 

Αρθρο 5 

Διοίκηση του Ιδρύματος 

1. Καταστατικά όργανα διοίκησης του Κ.Ι.Π.Α. είναι 
το Διοικητικό Συμβούλιο, ο Πρόεδρος του Διοικητικού 
Συμβουλίου, ο οποίος είναι και Πρόεδρος του Ιδρύμα¬ 
τος, ο Γενικός Γραμματέας του Ιδρύματος, ο Ταμίας, 
το Συμβούλιο Επιστήμης και Τέχνης, ο Πρόεδρος του 
Συμβουλίου Επιστήμης και Τέχνης και ο Γραμματέας 
του Συμβουλίου Επιστήμης και Τέχνης. 

2. Το Κ.Ι.Π.Α. διοικείται από εννεαμελές Διοικητικό 
Συμβούλιο, τον Πρόεδρο και οκτώ μέλη, αποτελεί δε 
το ανώτατο όργανο του Ιδρύματος. Ο Πρόεδρος και 
τα έξι μέλη εκλέγονται από το εκλεκτορικό σώμα και 
κατά τη διαδικασία που ορίζονται πιο κάτω και δύο μέλη 
ορίζονται με απόφαση του Διοικητικού Συμβουλίου του 
Ιδρύματος «Τριφύλλειον Νοσοκομείον Κυθήρων» από τα 

μέλη του ένα μήνα πριν από τη λήξη της θητείας κάθε 
Διοικητικού Συμβουλίου του Ιδρύματος Κ.Ι.Π.Α. 

3. Η θητεία του Διοικητικού Συμβουλίου είναι πενταε¬ 
τής, αρχίζει την επόμενη ημέρα της λήξεως της θητεί¬ 
ας του απερχόμενου Διοικητικού Συμβουλίου και λήγει 
κατά την ημερομηνία λήξεως του πέμπτου από την 
ημερομηνία έναρξής της ημερολογιακού έτους. 

4. Ουσιαστικά προσόντα εκλογής ή επιλογής οποι¬ 
οσδήποτε φυσικού προσώπου που προορίζεται για 
μέλος των οργάνων διοίκησης ή για συνεργάτης του 
Ιδρύματος με οποιαδήποτε σχέση, εκτός από τα ει- 
δικώς οριζόμενα σε άλλες διατάξεις της προκείμενης 
Ιδρυτικής Πράξης, αποτελούν: το ήθος, η κοινωνική και 
επαγγελματική δράση και προσφορά, η ικανότητα απο¬ 
τελεσματικού χειρισμού υποθέσεων και το ενδιαφέρον 
για τα κυθηραϊκά πράγματα. 

Άρθρο 6 

Εκλογή του Διοικητικού Συμβουλίου - Συνελεύσεις 
Εκλεκτορικού Σώματος 

1. Το Διοικητικό Συμβούλιο εκλέγεται από Εκλεκτο- 
ρικό Σώμα, το οποίο αποτελείται από: το Διοικητικό 
Συμβούλιο του Ιδρύματος «Τριφύλλειον Νοσοκομείον 
Κυθήρων», με έδρα την Αθήνα, το Διοικητικό Συμβούλιο 
της Εταιρείας Κυθηραϊκών Μελετών, με έδρα την Αθήνα, 
το Διοικητικό Συμβούλιο του Ομίλου Κυθηρίων Πανε¬ 
πιστημιακών, με έδρα την Αθήνα, και το απερχόμενο 
Διοικητικό Συμβούλιο του Κ.Ι.Π.Α. 

2. Σε περίπτωση διάλυσης ενός ή περισσοτέρων από 
τα νομικά πρόσωπα της προηγούμενης παραγράφου, 
το εκλεκτορικό σώμα απαρτίζουν τα διοικητικά συμ¬ 
βούλια των λοιπών μέχρι του Διοικητικού Συμβουλίου 
του Ιδρύματος. 

3. Η διαδικασία εκλογής του Προέδρου και των με¬ 
λών του Διοικητικού Συμβουλίου, καθώς και κάθε άλλη 
σχετική λεπτομέρεια ορίζονται από το Καταστατικό 
του Ιδρύματος. 

Αρθρο 7 

Προσόντα Προέδρου και μελών 
του Διοικητικού Συμβουλίου 

Για τις θέσεις του Προέδρου και των μελών του Δι¬ 
οικητικού Συμβουλίου εκλόγιμοι είναι: (α) έγκριτοι Κυ- 
θήριοι και Αντικυθήριοι τουλάχιστον από τον έναν από 
τους γονείς τους, οι οποίοι είναι κάτοικοι Κυθήρων ή 
της λοιπής Ελλάδας και (β) έγκριτοι μη Κυθήριοι που 
έχουν στενούς δεσμούς και σταθερή προσωπική επαφή 
με τα Κύθηρα και την κυθηραϊκή ζωή και είναι γνωστό 
το ιδιαίτερο ενδιαφέρον τους για τα κοινά των νησιών 
Κύθηρα και Αντικύθηρα. Ιδιαίτερα για την εκλογή στη 
θέση του Προέδρου του Ιδρύματος απαιτείται ο υπο¬ 
ψήφιος να είναι πρόσωπο υψηλού κύρους για το ήθος 
του, τις γνώσεις και την πείρα του και την εν γένει 
δράση του και έχει δείξει ποικιλοτρόπως το ενδιαφέρον 
του για την ανάπτυξη και την πρόοδο των Κυθήρων. 
Ο Πρόεδρος και τα μέλη του Διοικητικού Συμβουλίου 
είναι απεριορίστως επανεκλόγιμοι. Δεν αποτελεί κώ¬ 
λυμα εκλογιμότητας για τις θέσεις του Προέδρου και 
των μελών του Διοικητικού Συμβουλίου η προηγούμενη 


ή η παράλληλη θήτευση σε θέσεις προέδρου ή μελών 
διοικητικού συμβουλίου άλλου, κυθηραϊκού ή μη, κοινω¬ 
φελούς ιδρύματος ή άλλης μη κερδοσκοπικής ένωσης 
προσώπων. Δεν αποτελούν, επίσης, κώλυμα η άσκηση 
οποιουδήποτε επαγγέλματος ή δημόσιου λειτουργήμα¬ 
τος και η συμμετοχή σε εταιρείες ή σε όργανα νομικού 
προσώπου ιδιωτικού δικαίου. 

Αρθρο 8 

Αρμοδιότητες του Διοικητικού Συμβουλίου 

Το Διοικητικό Συμβούλιο έχει τις ακόλουθες αρμο¬ 
διότητες: 

α. Συντάσσει το Καταστατικό του Ιδρύματος και τον 
Κανονισμό Λειτουργίας του στα πλαίσια της Ιδρυτικής 
Πράξης και του νόμου. Στην αρμοδιότητα αυτή περι¬ 
λαμβάνεται και κάθε είδους τροποποίηση του Κατα¬ 
στατικού και του Κανονισμού Λειτουργίας του Ιδρύμα¬ 
τος, με εξαίρεση τις διατάξεις της Ιδρυτικής Πράξης, 
που δεν υπόκεινται σε τροποποίηση από το Διοικητικό 
Συμβούλιο, παρά μόνο ύστερα από δικαστική απόφαση 
σύμφωνα με το άρθρο 109 παρ. 2 του Συντάγματος. 

β. Καταρτίζει και ψηφίζει τον ετήσιο προϋπολογισμό, 
τον απολογισμό και τον ισολογισμό του Ιδρύματος. 

γ. Εγκρίνει την ετήσια έκθεση πεπραγμένων του 
Ιδρύματος που συντάσσει ο Πρόεδρος με το Γενικό 
Γραμματέα του Διοικητικού Συμβουλίου, καθώς και την 
έκθεση πεπραγμένων του Διοικητικού Συμβουλίου, που 
προβλέπεται στο άρθρο 7 παρ. 2 της Πράξης αυτής. 

δ. Εγκρίνει τα προγράμματα δράσης που συντάσσει 
και προτείνει το Συμβούλιο Επιστήμης και Τέχνης, κα¬ 
θώς και τις πράξεις των οργάνων του Ιδρύματος, για 
τις οποίες απαιτείται, κατά την Ιδρυτική Πράξη και το 
Καταστατικό του Ιδρύματος, η έγκριση του Διοικητικού 
Συμβουλίου. 

ε. Μεριμνά για την εξεύρεση πόρων και εν γένει πε¬ 
ριουσιακών στοιχείων, εγκρίνει την αποδοχή δωρεών, 
κληρονομιών κληροδοτημάτων και κάθε άλλης μορφής 
κτήσης περιουσίας και αποφασίζει για κάθε θέμα που 
αφορά στην απόκτηση και στη διάθεσή των περιουσι¬ 
ακών του στοιχείων για την εκπλήρωση των σκοπών 
του Ιδρύματος. 

στ. Ασκεί την εν γένει διαχείριση της περιουσίας του 
Ιδρύματος και καθορίζει τον τρόπο διαχείρισης των 
περιουσιακών του στοιχείων, 
ζ. Αποφασίζει για την πρόσληψη του προσωπικού, 
η. Ασκεί κάθε άλλη αρμοδιότητα που του αναθέτει ο 
Οργανισμός αυτός ή το Καταστατικό του Ιδρύματος. 

θ. Αποφασίζει για κάθε άλλο αντικείμενο που αφορά 
στη διοίκηση και στη λειτουργία του Ιδρύματος ή αφορά 
γενικώς στο Ίδρυμα και δεν ανήκει στην αρμοδιότητα 
άλλου οργάνου, σύμφωνα με τον παρόντα Οργανισμό, 
έχοντας το τεκμήριο αρμοδιότητας. 

Αρθρο 9 

Αρμοδιότητες του Προέδρου 
του Διοικητικού Συμβουλίου 

1. Ο Πρόεδρος του Ιδρύματος και Πρόεδρος του Διοι¬ 
κητικού Συμβουλίου έχει τις ακόλουθες αρμοδιότητες: 

α. Διευθύνει την όλη λειτουργία και τις εν γένει δρα¬ 
στηριότητες του Ιδρύματος, σύμφωνα με την Ιδρυτική 
Πράξη, το Καταστατικό και το Κανονισμό Λειτουργίας 
του, καθώς και σύμφωνα με τις αποφάσεις του Διοικητι¬ 
κού Συμβουλίου και του Συμβουλίου Τέχνης και Επιστή¬ 
μης, που κατά το Καταστατικό τον δεσμεύουν. Για την 
άσκηση των διευθυντικών αρμοδιοτήτων του και στο 
πλαίσιό τους, μπορεί να εκδίδει διευθυντικές πράξεις, 
δεσμευτικές για τα όργανα στα οποία απευθύνονται. 

β. Ασκεί εποπτεία στην άσκηση των αρμοδιοτήτων 
όλων των οργάνων του Ιδρύματος, πλην του Διοικητι¬ 
κού Συμβουλίου, και ενημερώνει αυτό σχετικώς σε κάθε 
συνεδρία του. 

γ. Εκπροσωπεί το Ιδρυμα απέναντι σε κάθε φυσικό ή 
νομικό πρόσωπο του ιδιωτικού ή του δημόσιου δικαί¬ 
ου, σε κάθε δημόσια αρχή και κάθε δικαστικό ή άλλο 
δημόσιο όργανο και υπηρεσία του ελληνικού κράτους, 
κάθε άλλου κράτους, της Ευρωπαϊκής Ένωσης, του 
Συμβουλίου της Ευρώπης και κάθε άλλου διεθνούς ή 
υπερεθνικού οργανισμού. 

δ. Ασκεί κάθε άλλη αρμοδιότητα που του αναθέτει 
ο παρών Οργανισμός και το Καταστατικό του Ιδρύ¬ 
ματος. 

2. Οι αρμοδιότητες των λοιπών καταστατικών οργά¬ 
νων ορίζονται από το Καταστατικό του Ιδρύματος. 

Άρθρο 10 

Το Πρώτο Διοικητικό Συμβούλιο 

1. Το Πρώτο Διοικητικό Συμβούλιο είναι ενδεκαμελές 
και αποτελείταί: από τον Ιδρυτή του Ιδρύματος Γεώργιο 
Ιωάννου Κασιμάτη, ως πρόεδρο, και από δέκα μέλη, τα 
εξής: Γεώργιος Δημητρίου Αργυρόπουλος, Κυριακούλα 
Ιωάννου Κασιμάτη, Γεώργιος Παναγιώτου Κασιμάτης, 
Γ εώργιος Δημητρίου Κομηνός, Παναγιώτης Δημητρίου 
Κομηνός, Ιωάννης Μάριου-Αντωνίου Παπαδάκης, Γεώρ- 
γιος Αθανασίου Προβόπουλος, Ανδρέας Κωνσταντίνου 
Ράϊκος, Εμμανουήλ Νικολάου Σάμιος και Ιωάννης Δη¬ 
μητρίου Στρατηγός. 

2. Το Πρώτο Διοικητικό Συμβούλιο συγκροτείται σε 
σώμα εντός δύο μηνών από τη δημοσίευση στην Εφη¬ 
μερίδα της Κυβερνήσεως του ιδρυτικού προεδρικού δι¬ 
ατάγματος. Κατά τη συνεδρία της συγκρότησής του σε 
σώμα, ορίζει με απόφασή του το Γ ενικό Γ ραμματέα και 
τον Ταμία με τους Αναπληρωτές τους αντίστοιχα. 

3. Η θητεία του Ιδρυτή και Προέδρου του πρώτου 
Διοικητικού Συμβουλίου είναι ισόβια, λήγει δε λόγω θα¬ 
νάτου, παραίτησης ή διαρκούς αδυναμίας να ασκήσει 
τα καθήκοντά του, η οποία διαπιστώνεται με απόφα¬ 
ση του Διοικητικού Συμβουλίου και με πλειοψηφία των 
τριών τετάρτων των μελών του. Η θητεία των λοιπών 
μελών είναι πενταετής. Σε περίπτωση πρόωρης λήξης 
της θητείας μελών του Πρώτου Διοικητικού Συμβουλίου, 
συμπληρώνονται τα κενά για το υπόλοιπο της θητείας 
τους από τον Ιδρυτή. Μετά τη με οποιοδήποτε τρόπο 
λήξη της θητείας του Ιδρυτή, για την πλήρωση των κε¬ 
νών του πρώτου Διοικητικού Συμβουλίου εφαρμόζονται 
οι διατάξεις του Καταστατικού. 


4. Το Πρώτο Διοικητικό Συμβούλιο, με τη σύμφωνη 
γραπτή γνώμη του Ιδρυτή και Προέδρου του και ακολου¬ 
θώντας τη νόμιμη διαδικασία, μπορεί να συμπληρώσει, 
να τροποποιήσει ή και να καταργήσει διατάξεις του 
παρόντος Οργανισμού. Μετά την τυχόν τροποποίηση 
αυτή του Οργανισμού με τη σύμφωνη γνώμη του Ιδρυτή, 
καμία άλλη μεταβολή του είναι δυνατή, παρά μόνο με 
δικαστική απόφαση, σύμφωνα με το άρθρο 109 παρ. 2 
του Συντάγματος. 

5. Το Πρώτο Διοικητικό Συμβούλιο έχει όλες τις αρ¬ 
μοδιότητες που έχει, σύμφωνα με την Ιδρυτική Πρά¬ 
ξη και το Καταστατικό του Ιδρύματος, το εκλεγόμενο 
Διοικητικό Συμβούλιο, ο δε Πρόεδρός του, ο Γενικός 
Γραμματέας και ο Ταμίας έχουν όλες τις αρμοδιότητες 
των αντίστοιχων οργάνων του εκλεγόμενου Διοικητικού 
Συμβουλίου. 

Άρθρο 11 

Συμβούλιο Επιστήμης και Τέχνης 

Ι.Το Συμβούλιο Επιστήμης και Τέχνης συγκροτείται 
από εννέα μέλη, τα οποία αποτελούν, λόγω γνώσε¬ 
ων, σπουδών, επιστημονικής ή καλλιτεχνικής δράσης ή 
σταδιοδρομίας, έγκριτους εκπροσώπους της έρευνας, 
της επιστήμης, της τέχνης και της εκπαίδευσης. Το 
Διοικητικό Συμβούλιο του Ιδρύματος, με απόφασή του 
που λαμβάνεται κατά τη συνεδρία της συγκρότησής του 
σε σώμα και αμέσως μετά από αυτήν, μπορεί να αυξά¬ 
νει τον αριθμό των μελών του Συμβουλίου Επιστήμης 
και Τέχνης μέχρι δεκαπέντε, ώστε να επιτυγχάνεται 
ευρύτερη εκπροσώπηση των επιστημών και των καλών 
τεχνών. Το Συμβούλιο Επιστήμης και Τέχνης λειτουργεί 
με βάση τον Ειδικό Κανονισμό Λειτουργίας, τον οποίο 
συντάσσει μέσα σε έξι μήνες από τη συγκρότηση του 
πρώτου Συμβουλίου σε σώμα και υποβάλλει για έγκριση 
στο Διοικητικό Συμβούλιο του Ιδρύματος. Μέχρι την 
έγκριση του Κανονισμού, το Συμβούλιο λειτουργεί με 
βάση κανονιστικές αποφάσεις του ιδίου. 

2. Μέλη του Συμβουλίου Επιστήμης και Τέχνης μπορεί 
να είναι: (α) έγκριτοι Κυθήριοι και Αντικυθήριοι τουλά¬ 
χιστον από τον έναν από τους γονείς τους, οι οποίοι 
είναι κάτοικοι Κυθήρων ή της λοιπής Ελλάδας και (β) 
έγκριτοι μη Κυθήριοι οι οποίοι έχουν στενούς δεσμούς 
και σταθερή προσωπική επαφή με τα Κύθηρα και την 
κυθηραϊκή ζωή ή έχουν ασχοληθεί αποτελεσματικά με 
αντικείμενο ιδιαίτερης σημασίας για τα Κύθηρα ή τα 
Αντικύθηρα. 

3. Το Συμβούλιο Επιστήμης και Τέχνης λειτουργεί σε 
Ολομέλεια, σε Ομάδες και σε Τομείς ομοειδούς ή συγ¬ 
γενούς αντικειμένου και σε Ομάδες Νέων, καθώς και 
με τη σύνθεση του κατά την παράγραφο 7 του άρθρου 
αυτού Εκτελεστικού Συμβουλίου Επιστήμης και Τέχνης. 
Τις λεπτομέρειες ορίζει το Καταστατικό του Ιδρύματος, 
ο Κανονισμός Λειτουργίας του Ιδρύματος και ο Ειδικός 
Κανονισμός Λειτουργίας του Συμβουλίου Επιστήμης και 
Τέχνης και μέχρι τη σύνταξη του Καταστατικού και των 
Κανονισμών, κανονιστικές αποφάσεις της Ολομέλειας. 

4. Το Συμβούλιο Επιστήμης και Τέχνης οργανώνεται 
και οργανώνει καταλλήλως τις δραστηριότητές του, 
ώστε να αποτελεί διαρκές εργαστήρι προβληματισμού, 

έρευνας, μελέτης, ιεράρχησης αναγκών, σχεδιασμού 
και εν γένει δράσης για την εξυπηρέτηση των σκοπών 
του Ιδρύματος. 

5. Τον τρόπο και τη διαδικασία ορισμού ή επιλογής 
των μελών του Συμβουλίου Επιστήμης και Τέχνης, τον 
τρόπο οργάνωσης και λειτουργίας του και κάθε άλλη 
λεπτομέρεια ορίζονται από το Καταστατικό και τον 
Κανονισμό Λειτουργίας του Ιδρύματος. 

6. Το Πρώτο Συμβούλιο Επιστήμης και Τέχνης είναι δε- 
καπενταμελές, τα δε μέλη του ορίζονται από τον Πρόε¬ 
δρο και Ιδρυτή του Ιδρύματος. Σε περίπτωση εκλείψεως 
του Προέδρου ή αδυναμίας του να ορίσει τα μέλη του 
Συμβουλίου Επιστήμης και Τέχνης ή να συμπληρώσει 
τα δημιουργούμενα κενά, εφαρμόνται οι διατάξεις του 
Καταστατικού για τον ορισμό και επιλογή των μελών 
του Συμβουλίου. 

Άρθρο 12 

Οικονομική διαχείριση του Ιδρύματος 

1. Την ευθύνη για την οικονομική διαχείριση του Ιδρύ¬ 
ματος έχει το Διοικητικό Συμβούλιο, ο Πρόεδρος και ο 
Ταμίας του. 

2. Το Διοικητικό Συμβούλιο αποφασίζει με πλήρη αι¬ 
τιολογία: 

α. για τη με κάθε νόμιμο τρόπο απόκτηση της κυριό¬ 
τητας ή της χρήσης κτηρίων και εν γένει ακινήτων για 
τη στέγαση των λειτουργιών και δραστηριοτήτων του 
και την άμεση εξυπηρέτηση των σκοπών του- 

β. για την απόκτηση και τον τρόπο απόκτησης άλ¬ 
λων περιουσιακών στοιχείων για την εκπλήρωση των 
σκοπών του- 

γ. για την αποδοχή δωρεών, κληροδοσιών, κληρονο¬ 
μιών και κάθε είδους επωφελών για το Ίδρυμα μεταβί¬ 
βασης περιουσιακών αντικειμένων- 

δ. για την επωφελέστερη κάθε φορά για το Ίδρυμα 
διάθεση, επένδυση και εν γένει οικονομική εκμετάλλευ¬ 
ση και αξιοποίηση των περιουσιακών του στοιχείων, 
με σκοπό τη διασφάλιση της περιουσίας του και την 
αύξηση των εισοδημάτων και πόρων του για την εξυ¬ 
πηρέτηση των σκοπών του. 

3. Το Διοικητικό Συμβούλιο μπορεί, με απόφασή του 
πλήρως αιτιολογημένη, να αναθέσει τη διαχείριση μέ¬ 
ρους ή του όλου της περιουσίας του σε ειδικώς για το 
σκοπό αυτό συνιστώμενο όργανο του Ιδρύματος ή σε 
συνιστώμενο από αυτό ειδικό νομικό πρόσωπο, με σκοπό 
επίτευξης αποδοτικότερης διαχείρισης με αύξηση της 
απόδοσης των πόρων του Ιδρύματος για την εκπλήρωση 
των κοινωφελών σκοπών του. Σε κάθε περίπτωση, το 
Διοικητικό Συμβούλιο έχει την εποπτεία της οικονομικής 
διαχείρισης, την οποία ασκεί με τον Πρόεδρο και τον 
Ταμία του και είναι συνυπεύθυνο γί αυτή. 

Άρθρο 13 

Έλεγχος της Οικονομικής Διαχείρισης 

1. Η οικονομική διαχείριση του Ιδρύματος υπόκειται, 
εκτός από το νόμιμο έλεγχο της Πολιτείας και κάθε 
άλλο νόμιμο έλεγχο, και στον έλεγχο του Διοικητικού 
Συμβουλίου του Ιδρύματος «Τριφύλλειον Νοσοκομείον 


Κυθήρων», που εδρεύει στην Αθήνα. Για το σκοπό αυ¬ 
τόν, το Κυθηραϊκό Ίδρυμα Πολιτισμού και Ανάπτυξης 
έχει πάντοτε στη διάθεση του Ιδρύματος «Τριφύλλειον 
Νοσοκομείον Κυθήρων» τα βιβλία και κάθε έγγραφο 
οικονομικής διαχείρισης, καθώς και κάθε άλλο στοιχείο 
χρήσιμο για τον έλεγχο, ώστε να παρέχεται κάθε δυ¬ 
νατότητα πλήρους οικονομικού ελέγχου. 

2. Το Διοικητικό Συμβούλιο του «Τριφυλλείου Νοσοκο¬ 
μείου Κυθήρων», στο πλαίσιο της ελεγκτικής του αρμο¬ 
διότητας της προηγούμενης παραγράφου, ασκεί κατά 
τη διάρκεια κάθε ημερολογιακού έτους τον έλεγχο και 
συντάσσει, κατά το τελευταίο τρίμηνο κάθε έτους και 
με βάση τα δεδομένα του ελέγχου, έκθεση παρατηρή¬ 
σεων, με εμπεριστατωμένη και πλήρη αιτιολογία για 
κάθε παρατήρηση, την οποία αποστέλλει στο Διοικητικό 
Συμβούλιο του Κυθηραϊκού Ιδρύματος. Οι ετήσιες αυτές 
εκθέσεις τίθενται στη διάθεση του Εκλεκτορικού Σώμα¬ 
τος κατά την εκλογή του νέου Διοικητικού Συμβουλίου ή 
νέων μελών του. Σε περίπτωση διαπίστωσης, κατά τον 
έλεγχο της οικονομικής διαχείρισης, παράνομων πράξε¬ 
ων ή παραλήψεων εις βάρος του Ιδρύματος, καθώς και 
σε περίπτωση σοβαρών ενδείξεων για τέτοιες πράξεις ή 
παραλήψεις, το Διοικητικό Συμβούλιο του «Τριφυλλείου 
Νοσοκομείου Κυθήρων» ενημερώνει με αιτιολογημένη 
αναφορά τις αρμόδιες αρχές του κράτους. 

Άρθρο 14 

Καταστατικό και Κανονισμός Λειτουργίας 
του Ιδρύματος 

1. Με βάση και στα πλαίσια της Ιδρυτικής Πράξης 
συντάσσεται το Καταστατικό και ο Κανιονισμός Λει¬ 
τουργίας του Ιδρύματος. 

2. Το Καταστατικό του Ιδρύματος περιλαμβάνει όλες 
τις διατάξεις του παρόντος Οργανισμού και ρυθμίζει 
κάθε ζήτημα ή αντικείμενο που δε ρυθμίζει αυτός, κα¬ 
θώς και κάθε λεπτομέρεια και τρόπο εφαρμογής των 
διατάξεών του. 

3. Το Καταστατικό συντάσσει ο Ιδρυτής του Ιδρύμα¬ 
τος. Σε περίπτωση μη σύνταξής του από τον Ιδρυτή, το 
Πρώτο Διοικητικό Συμβούλιο, εντός ενός έτους από την 
ίδρυση του Ιδρύματος, συντάσσει το Καταστατικό και 
τον Κανονισμό Λειτουργίας του Ιδρύματος, με βάση και 
στα πλαίσια του Οργανισμού αυτού που αποτελεί και 
την Ιδρυτική Πράξη του Ιδρύματος. 

4. Το Καταστατικό του Ιδρύματος περιβάλλεται τον 
τύπον του συμβολαιογραφικού εγγράφου. 

5. Οι διατάξεις του Καταστατικού του Ιδρύματος πρέ¬ 
πει να είναι σύμφωνες με την Ιδρυτική Πράξη και οι 
διατάξεις του Κανονισμού Λειτουργίας του Ιδρύματος 
πρέπει να είναι σύμφωνες με το Καταστατικό και την 
Ιδρυτική Πράξη. 

Άρθρο 15 

Τροποποίηση της Ιδρυτικής Πράξης 

Το Διοικητικό Συμβούλιο, με την πλειοψηφία τροπο¬ 
ποίησης του Καταστατικού και ακολουθώντας τη νόμιμη 
διαδικασία, μπορεί, μετά την πάροδο δέκα ετών από 
την ίδρυση του Κυθηραϊκού Ιδρύματος Πολιτισμού και 

Ανάπτυξης, να τροποποιήσει, να συμπληρώσει ή και να 
καταργήσει διατάξεις της Ιδρυτικής Πράξης των άρθρων 
τέσσερα έως δεκαπέντε προς το σκοπό να προσαρμόσει 
τη διοίκηση του Ιδρύματος στα τότε νομοθετικά ή άλλα 
δεδομένα και εφόσον αυτό εξυπηρετεί το συμφέρον 
του και τους σκοπούς του. Η προσαρμογή αυτή στα νέα 
δεδομένα μπορεί να επαναλαμβάνεται κάθε δέκα έτη 
και με τις ίδιες προϋποθέσεις. Κάθε τροποποίηση της 
ιδρυτικής Πράξης γίνεται με συμβολαιογραφική πράξη 
και δημοσιεύεται με προεδρικό διάταγμα, εφόσον αυτό 
απαιτείται από το νόμο. 

Αρθρο 16 

Διάδοχος του Ιδρύματος σε περίπτωση διάλυσης 

Σε περίπτωση διάλυσης του Ιδρύματος για οποιοδή- 
ποτε λόγο, η περιουσία του περιέρχεται στο Ιδρυμα 
«Τριφύλλειον Νοσοκομείον Κυθήρων» με έδρα την Αθήνα 
(οδός Θεμιστοκλέους 5). Οι όροι διαχείρισης και αξιο¬ 
ποίησης που θα έχουν επιβληθεί στο Ίδρυμα από τους 
δωρητές, διαθέτες και κληροδότες των περιουσιακών 
στοιχείων ή θα έχουν καθορισθεί από αυτό πρίν από τη 
διάλυσή του θα δεσμεύουν και το «Τριφύλλειον Νοσοκο¬ 


μείον Κυθήρων», το οποίον οφείλει να διαχειρίζεται την 
περιουσία αυτή λογιστικά αυτοτελώς και να εξυπηρετεί 
τους σκοπούς που τάσσει η Ιδρυτική Πράξη του Κυθη- 
ραϊκού Ιδρύματος Πολιτισμού και Ανάπτυξης. 

Στους Υπουργούς Εθνικής Παιδείας και Θρησκευ¬ 
μάτων και Πολιτισμού καθώς και στους Υφυπουργούς 
Οικονομίας και Οικονομικών καθώς και Περιβάλλοντος, 
Χωροταξίας και Δημοσίων'Εργων αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 12 Σεπτεμβρίου 2006 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΥΦΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 


ΠΕΤΡΟΣ ΔΟΥΚΑΣ 


ΣΤΑΥΡΟΣ ΚΑΛΟΓΙΑΝΝΗΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 


ΠΟΛΙΤΙΣΜΟΥ 

ΓΕΩΡΓΙΟΣ ΒΟΥΛΓΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


| ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 βιιΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυω ανά σελίδα. 

Σε μορφή 0Ω: 


Τεύχος 

Περίοδος 

Ευκο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-ΐΌΐπ από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οά-ΙΌπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ίπίεπίθΐ: ΙτΙΙρ://νννννν. 0 ΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθπτβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτπβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 



ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Μίίρ://νννννν.βΙ. 0 Γ - θ-ιτιηΜ: ννθόπΐ35ΐ6Γ@6ΐ.9Γ 














